Parlement gaan voort met proses teen OB | Maroela Media
Moloto Mothapo, woordvoerder van die parlement, het gesê die komitee, wat tans oorweeg of daar gronde bestaan om Mkhwebane uit haar amp te onthef, moes sy verrigtinge onderbreek hangende die uitspraak van die Konstitusionele Hof.
Die Konstitusionele Hof het verlede maand in die guns van die DA en die speaker van die parlement, Nosiviwe Mapisa-Nqakula, beslis dat die proses kan voortgaan.
Mkhwebane het verlede jaar die hooggeregshof in Kaapstad genader om die parlementêre ondersoek na haar bevoegdheid vir die amp te probeer stuit. Die hof het wysigings aan twee van die reëls beveel wat die parlement in die proses wil gebruik.
Die proses om die OB uit haar pos te laat verwyder is toe tydelik deur die hooggeregshof se uitspraak gestuit, maar kan nou voortgaan nadat die land se hoogste hof in 'n eenparige uitspraak bevind het Mkhwebane is geregtig op regsverteenwoordiging, terwyl dit ook toelaatbaar is dat 'n regter as deel van die onafhanklike paneel aangewys word om die OB se geskiktheid vir die pos te ondersoek.
Mkhwebane het intussen 'n hersieningsaansoek in die Konstitusionele Hof gebring.
Die parlementêre komitee gaan voort met sy werk nadat die voorwaardes van verwysing vir die ondersoek op 22 Februarie vasgestel is. Die proses kan tot sowat sewe maande duur.
Daar sal seker nooit weer so 'n bevoegde OB soos Thuli Madonsela wees in SA se geskiedenis nie. Hou op om kaders in poste aan te stel en wees regverdig met die keuring.
HOEKOM NOU EERS?????
Die Engelse spreekwoord lui, "Justice delayed is justice denied." So waar van Zuma en trawante, insluitend OB.